  Майя Бывальцева Куарусёнэ Вавож ёросысь Какмож черкогуртын лулчеберетъя выль центр кылдоз. Со сярысь Удмуртиысь лулчеберетъя министр Владимир Соловьёв «ВКонтатке» мерлыко вотэсысь бамаз ивортэ. Росси азьмуртэз кичӧлтэм «Культура» йӧскалык ӵектосъя черкогуртысь кирпич шукконъя буш сылӥсь цехез выльдо. Отчы лулчеберетъя юрт, лыдӟиськонни но искусствоосъя школа интыяськозы. Вавож ёрослэн тӧроеныз Николай Леонидович Чайниковен объектын тупатъян ужъёслэсь мынэмзэс эскеримы. Туннэ нуналлы ужъемышъёс умой. Уж 60 процентлы быдэстэмын Владимир Соловьёв, Удмуртиысь лулчеберетъя министрЙӧскалык ӵектос улсын элькунысь 9 лулчеберет юртъёсты рос-прос тупатъяло: Алнаш, Вавож, Вотка, Дэри, Кез, Сарапул, Шаркан, Яр но Ува ёросъёсын. Тодэ вайытом, Удмуртиысь гурт ёросъёсысь лулчеберет юртъёсты тупатъяны 2020-тӥ арын 90 миллион манет пала висъялозы. Тегъёс: Лулчеберет ВладимирСоловьев Вавож Удмуртия тупатъянужъёс  